In nomine Domini nostri Jesu Christi. Ego Constantius et uxor mea Tebergia vendimus vobis et posteris vestris, o donne abbas Maiole, vineam unam quæ est in pago Matisconensi, in agro Cisiaco, in villa Carvininiaco, et pro ea accipimus a vobis pretium conveniens, hoc est solidos XI: que vinea habet in longum perticas XIIII et in latum in utraque fronte perticas VII; terminaturque a mane terra Dodonis, presbiteri, a meridie terra publica, a sero de ipsa hereditate, a circio rivo percurrente. Infra istas terminationes, totum ex integro vobis vendimus et de nostro jure in jus Sancti Petri vestrumque transfundimus, ut ab hodie inantea de ea faciatis quod melius placuerit vobis, nullo contradicente. Si quis autem de heredibus nostris vel de extraneis, qui venditionem istam contradicere et calumpniari temptaverit, nichil in hoc prevaleat, nichil efficiat; insuper ipse presumptor componat vobis vel cui litem intulerit uncias III de auro, et venditio ista inantea firma et stabilis permaneat, cum stipulatione subnixa. S. Constantii et uxoris ejus, qui venditionem istam fecerunt et per cartam firmari rogaverunt. S. Raimberti, patris ejus, Vuidonis, Oylardi, Lamberti, Eldeleni. Data per manum Ingelberti, cancellarii, III feria, pridie idus februarii, anno XXV regnante Lothario rege.